OpenLLM-France/wikimedia huggingface dataset:
# Elvira Jofre

Elvira Victoriano i Aragonès, coneguda amb el nom artístic d'Elvira Jofre (Barcelona, 16 de març de 1915 – íd., 3 de setembre de 1998) va ser una actriu de teatre i de veu catalana.
Era filla d'Antoni Victoriano i Jofre i d' Elvira Aragonès i Codorniu. A mitjan dècada dels anys 20 hom la troba interpretant papers de dama jove per a diversos teatres professionals de Barcelona. Formà part de la companyia catalana instal·lada al teatre Novetats dirigida per Carles Capdevila. Després va constituir companyia amb el seu marit, el també actor Pere Gener, la Companyia Jofre-Gener, a les dècades dels anys 30, 40, 50 i 60 del segle xx.
Molt valorada com a actriu de doblatge, va ser la veu d'alguns personatges interpretats per Elizabeth Taylor —a Beau Brummell o L'arbre de la vida, Rebeca a Ivanhoe, Maggie a La gata sobre la teulada de zinc (1958), Helen Ellswifth-Wills a L'última vegada que vaig veure París, Luisa Durant a Rapsodia— i Grace Kelly —Tracy Samatha Lord a Alta societat (1956), Princesa Alejandra a El cigne, Catherine Knowland a Fuego verde o Linda Nordley a Mogambo (1954), entre d'altres.

## Trajectòria professional

teatre
* 1924, 14 de novembre. En el paper de Veïna primera a l'obra Fidelitat de Josep Maria de Sagarra. Estrenada al teatre Romea de Barcelona.
* 1925, maig. El partit del diumenge de Valentí Castanys i Alfons Roure. Estrenada al teatre Romea de Barcelona.
* 1925, 9 d'octubre. En el paper de Cinteta, 17 anys a l'obra Seny i amor, amo i senyor d'Avel·lí Artís i Balaguer. Estrenada al teatre Romea de Barcelona.
* 1925, 25 d'octubre. En el paper de La Fada a l'obra L'anell meravellós de Josep Maria Folch i Torres. Estrenada al teatre Romea de Barcelona.
* 1927, 1 d'octubre. Un estudiant de Vic de Josep Maria de Sagarra. Estrenada al teatre Novetats de Barcelona. (en el personatge de Francisqueta.)
* 1928, 28 d'abril. La Llúcia i la Ramoneta de Josep Maria de Sagarra. Estrenada al teatre Novetats de Barcelona. (en el personatge de Carmeta).
* 1928, 30 d'octubre. Les llàgrimes d'Angelina de Josep Maria de Sagarra. Estrenada al teatre Novetats de Barcelona. (en el personatge d'Aurora).
* 1930, 17 d'octubre. La corona d'espines de Josep Maria de Sagarra. Estrenada al teatre Novetats de Barcelona.. (en el personatge d'Aurora).
* 1936, 6 de juny. La nostra Natatxa d'Alejandro Casona. Versió d'Agustí Collado. Estrenada al Teatre Nou (Avinguda del Paral·lel).
* 1969, juliol. Ronyons de recanvi de Joaquim Muntanyola. Estrenada al teatre Talia de Barcelona.
teatre per televisió
* 1966. Los blancos dientes del perro, d'Eduard Criado, dins l'espai Teatre Català, de Televisió Espanyola.

## Referències

* ↑ «Elvira Jofre (1915-1998)» (en anglès). Find A Grave Memorial. [Consulta: 10 juliol 2020].
* ↑ «Elvira Jofre». Diccionari enciclopèdic del cinema a Catalunya. Barcelona: Grup Enciclopèdia Catalana.
* ↑ «Necrológicas» (en castellà). La Vanguardia p. 26, 04-09-1998. [Consulta: 29 gener 2020].
* ↑ «esquela de Antonio Victoriano Jofre». La Vanguardia, 08-02-1964, pàg. 28.
* ↑ «Grandes genios del doblaje (XI): ELVIRA JOFRE». eldoblaje.com. [Consulta: 10 juliol 2020].

## Enllaços externs

* Elvira Jofre a Eldoblaje.com
# Patch Adams

Hunter Doherty Adams (Washington DC, 28 de maig de 1945), conegut popularment com Patch Adams, és un metge, activista social i escriptor estatunidenc. Va fundar el Gesundheit! Institute el 1971. Cada any organitza voluntaris de tot el món per viatjar a diversos països on es vesteixen de pallassos per aportar humor a orfes, pacients i altres persones. Actualment, Adams té la seva seu a Urbana (Illinois). En col·laboració amb l’institut, promou un model d'atenció mèdica alternatiu no finançat per les pòlisses d’assegurança.
Adams va escriure el llibre Gesundheit!: Bringing Good Health to You, the Medical System, and Society through Physician Service, Complementary Therapies, Humor, and Joy. Basada en el llibre i en la vida del mateix autor, es va realitzar la pel·lícula Patch Adams, protagonitzada per Robin Williams, Monica Potter i Philip Seymour Hoffman, sota la direcció de Tom Shadyac.

## Referències

* ↑ «Doctor in a Clown Suit Battles Ills of His Profession». New York Times, 15-12-1998.
* ↑ Adams, Patch. Gesundheit! : bringing good health to you, the medical system, and society through physician service, complementary therapies, humor, and joy, 1998. ISBN 0-89281-781-X.
* ↑ «Los secretos de Patch Adams, la película de Robin Williams que iba a protagonizar Tom Hanks». Clarín, 26-10-2020. [Consulta: 20 octubre 2021].
# Brian Grazer

Brian Thomas Grazer, més conegut com a Brian Grazer, (Los Angeles, 12 de juliol de 1951) és un productor cinematogràfic i televisiu estatunidenc. Va fundar amb Ron Howard la companyia Imagine Entertainment, responsable d'èxits de taquilla com Apol·lo 13 i Una ment meravellosa.
Entre les seves produccions cinematogràfiques més destacades es troben Splash, Poli de guarderia, The Doors, My Girl 1 i 2, Apol·lo 13, The nutty professor, Liar, liar i El Codi Da Vinci.
Per a televisió va produir episodis per a sèries com ara 24, Arrested Development, Felicity i Sports Night, entre d'altres. També va participar de la producció de la miniserie de HBO De la Terra a la Lluna. Va posar la seva veu al capítol d'Els Simpson "When you dish upon a star" i va aparèixer en nombrosos documentals i programes d'entrevistes com ara Entertainment Tonight.

## Premis

Per a televisió ha obtingut 3 Emmy per De la terra a la lluna, 24 i Arrested Development. En cinema, va guanyar l'Oscar del 2002 a la millor pel·lícula per A Beautiful Mind
# James Thurber

James Grover Thurber (Columbus, Ohio, 8 de desembre de 1894 — Nova York, 2 de novembre de 1961) va ser un periodista i escriptor estatunidenc.
Va publicar diversos reculls d'articles, narracions i historietes principalment a The New Yorker. Sovint il·lustrava per ell mateix les històries que descriuen la desesperança de viure en una gran ciutat amb un sentit de l'humor sovint absurd i fantasiós. Ho va fer fins que va perdre la vista. Aleshores, altres autors com Marc Simont il·lustraven per ell. La seva obra comprèn temes tan variats com la sàtira, l'autobiografia o els contes infantils. És un dels humoristes més celebrats del seu temps i ha donat nom al Thurber Prize for American Humor, que premia des de 1997 els millors humoristes nord-americans.
Va deixar la universitat per fer de periodista, i li va anar bé, primer a The Columbus Dispatch, després pel New York Evening Post com a editor, on aconsegueix col·laborar en l'apartat "Talk of the Town" fins que va morir.
Ha escrit gairebé 40 llibres, alguns són infantils però marcats per un fort caràcter psicològic dels personatges, amb descripcions molts precises i subjectives, jocs gramaticals i amb molta ironia. The 13 Clocks (Els 13 Rellotges) és un dels contes més destacats de l'autor, reconegut com un dels millors llibres del món segons Neil Gaiman, la revista Time, Los Angeles Times, The Washington Post, Newsweek, Guardian i Publisher's Weekly.

## Obres

* Is Sex Necessary? (1929).
* My Life and Hard Times (1940).
* Fables of Our Times (1940).
* Many Moons (1943), llibre per nens guardonat amb una menció Caldecott Honor.
* The Great Quillow (1944), llibre per nens.
* The White Deer (1945), llibre per nens.
* The Thurber Carnival (1945), portat al teatre el 1960, guanyant el Premi Tony.
* The 13 Clocks (1950), llibre per nens.
* The Wonderful O (1957).

## Referències

* ↑ «James Thurber». Gran Enciclopèdia Catalana. Barcelona: Grup Enciclopèdia Catalana.
* ↑ Thurber, James. Los 13 Relojes (en castellà). Primera Edició. Ático de los Libros, p. 116-119. ISBN 978-84-937809-2-0.

## Vegeu també

* La vida secreta de Walter Mitty
# 857

El 857 (DCCCLVII) fou un any comú començat en divendres del calendari julià.

## Esdeveniments

* Període d'esplendor dels Fujiwara al Japó
* Pillatge dels vikings de ciutats angleses i franceses

## Necrològiques

* 13 de març, Sant Roderic de Còrdova és condemnat a mort i degollat.
# Modesta Salazar Agulló

Modesta Salazar Agulló (Elx, 30 d'agost de 1960) és una infermera i política valenciana, diputada a les Corts Valencianes en la VIII legislatura.
Treballà com a administrativa i estudià infermeria a la Universitat de Granada, es llicencià a la Hogeschool Zeeland dels Països Baixos i el 1985 començà a treballar d'infermera a Almeria fins que el 1996 va obtenir una plaça al Servei Valencià de Salud. El 2007 es doctorà en la Universitat d'Alacant, on també és professora associada. Ha cooperat en projectes educatius i sanitaris en Bolívia, Perú, Sàhara Occidental i Guinea Bissau i de 2003 a 2008 ha estat vicedegana de l'Escola d'Infermeria d'Elx.
Alhora ha militat a l'agrupació del PSPV-PSOE d'Elx, on el 2008 fou portaveu de la comissió executiva municipal i participà en diversos comitès electorals. L'octubre de 2011 va substituir en el seu escó Dolores Huesca Rodríguez, elegida diputada a les eleccions a les Corts Valencianes de 2011 i que havia mort d'un càncer de pit.

## Referències

* ↑ «Fitxa de les Corts Valencianes». Arxivat de l'original el 2015-09-23. [Consulta: 24 agost 2015].
* ↑ Modesta Salazar al web del PSPV
* ↑ «El PP ha intentado llegar a la Alcaldía de Elche por la puerta de atrás», Diario Información, 20 de gener de 2009
* ↑ ´Hay que seguir denunciando los recortes del PP para que la gente abra los ojos´ Diario Información, 19 d'octubre de 2011

## Enllaços externs

«Obra de Modesta Salazar Agulló» a Dialnet.
* Madres y niños robados, article de Modesta Salazar a El País
# Ricard Cardús i González

Ricard Cardús i González (Barcelona, 18 de març de 1988), conegut també com a Ricky Cardús, és un pilot de motociclisme català que competí internacionalment des de la temporada de 2007 al Mundial de motociclisme, primer en 125cc i després en categoria de Moto2. És nebot del subcampió del món de 250cc de 1990, Carles Cardús. Actualment fa de comentarista del mundial de motociclisme a TV3.

## Resultats al Mundial de motociclisme
### Per temporada

| Any | Categoria | Moto | Curses | Victòries | Podi | Pole | Fast lap | Punts | Posició |
| 2007 | 125cc | Aprilia | 1 | 0 | 0 | 0 | 0 | 0 | NC |
| 2008 | 125cc | Derbi | 2 | 0 | 0 | 0 | 0 | 0 | NC |
| 2010 | Moto2 | Suter | 9 | 0 | 0 | 0 | 0 | 0 | NC |
| 2010 | Moto2 | Bimota | 9 | 0 | 0 | 0 | 0 | 0 | NC |
| 2011 | Moto2 | Moriwaki | 13 | 0 | 0 | 0 | 0 | 2 | 31è |
| 2012 | Moto2 | AJR | 14 | 0 | 0 | 0 | 0 | 8 | 28è |
| Total | | | 39 | 0 | 0 | 0 | 0 | 10 | |
    Vegeu l'evolució de la temporada de 2013 aquí.

## Referències

* ↑ «Ricard Cardus» (en anglès). motogp.com. Arxivat de l'original el 26 de juliol 2017. [Consulta: 27 maig 2011].
* ↑ «El català Ricard Cardús debutarà aquest cap de setmana a Brno en el Mundial de 125cc». vilaweb.cat. VilaWeb, 14-08-2007. [Consulta: 27 maig 2011].

## Enllaços externs

* Blog sobre Ricard Cardús Arxivat 2013-04-14 a Wayback Machine. (castellà)
* Entrevista a Cardús a Qatar el febrer del 2011 (anglès)
* Imatge de Cardús a Qatar el 2010 Arxivat 2016-03-03 a Wayback Machine.
# Gran Premi de Portugal del 1994

Resultats del Gran Premi de Portugal de Fórmula 1 de la temporada 1994, disputat al circuit d'Estoril el 25 de setembre del 1994.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 0 | Damon Hill | Williams - Renault | 71 | 1h 45' 10. 1 | 2 | 10 |
| 2 | 2 | David Coulthard | Williams - Renault | 71 | + 0.603 s | 3 | 6 |
| 3 | 7 | Mika Häkkinen | McLaren - Peugeot | 71 | + 20.193 s | 4 | 4 |
| 4 | 14 | Rubens Barrichello | Jordan - Hart | 71 | + 28.003 s | 8 | 3 |
| 5 | 6 | Jos Verstappen | Benetton - Ford | 71 | + 29.385 s | 10 | 2 |
| 6 | 8 | Martin Brundle | McLaren - Peugeot | 71 | + 52.702 s | 7 | 1 |
| 7 | 15 | Eddie Irvine | Jordan - Hart | 70 | + 1 Volta | 13 | |
| 8 | 9 | Christian Fittipaldi | Footwork - Ford | 70 | + 1 Volta | 11 | |
| 9 | 10 | Gianni Morbidelli | Footwork - Ford | 70 | + 1 Volta | 16 | |
| 10 | 25 | Eric Bernard | Prost - Renault | 70 | + 1 Volta | 21 | |
| 11 | 12 | Johnny Herbert | Lotus - Mugen - Honda | 70 | + 1 Volta | 20 | |
| 12 | 23 | Pierluigi Martini | Minardi - Ford | 69 | + 2 Voltes | 18 | |
| 13 | 24 | Michele Alboreto | Minardi - Ford | 69 | + 2 Voltes | 19 | |
| 14 | 19 | Yannick Dalmas | Larrousse - Ford | 69 | + 2 Voltes | 23 | |
| 15 | 32 | Jean-Marc Gounon | Simtek - Ford | 67 | + 4 Voltes | 26 | |
| 16 | 11 | Philippe Adams | Lotus - Mugen - Honda | 67 | + 4 Voltes | 25 | |
| DSQ | 26 | Olivier Panis | Ligier - Renault | 70 | Irregularitats monoplaça | 15 | |
| Ret | 4 | Mark Blundell | Tyrrell - Yamaha | 61 | Motor | 12 | |
| Ret | 6 | Jyrki Järvilehto | Benetton - Ford | 60 | Accident | 14 | |
| Ret | 29 | Andrea de Cesaris | Sauber - Mercedes | 54 | Accident | 17 | |
| Ret | 27 | Jean Alesi | Ferrari | 38 | Col·lisió | 5 | |
| Ret | 31 | David Brabham | Simtek - Ford | 36 | Col·lisió | 24 | |
| Ret | 30 | Heinz-Harald Frentzen | Sauber - Mercedes | 31 | Diferencial | 9 | |
| Ret | 20 | Érik Comas | Larrousse - Ford | 27 | Suspensions | 22 | |
| Ret | 3 | Ukyo Katayama | Tyrrell - Yamaha | 26 | Caixa canvi | 6 | |
| Ret | 28 | Gerhard Berger | Ferrari | 7 | Caixa canvi | 1 | |
| NVC | 34 | Bertrand Gachot | Pacific - Ilmor | | | | |
| NVC | 33 | Paul Belmondo | Pacific - Ilmor | | | | |

## Altres

* Pole: Gerhard Berger 1' 20. 608
* Volta ràpida: David Coulthard 1' 24. 466 (a la volta 12)

## Referències

* «La web Oficial de la Fórmula 1». Arxivat de l'original el 2014-11-06. [Consulta: 12 març 2010].
# Mallerenga lúgubre

La mallerenga lúgubre o mallerenga fosca (Poecile lugubris) és una espècie d'ocell de la família dels pàrids (Paridae).

## Distribució i hàbitat

Habita boscos poc densos i horts des dels Balcans cap a l'est, a través de Turquia i Pròxim Orient fins a l'Iran.
Es troba en baixa densitat en boscos pocs densos en un rang d'elevació entre 1000 i 1600 metres sobre el nivell del mar.

## Ecologia

Similar a les altres espècies de mallerengues, és una espècie que nidifica en cavitats, que fa els nius als forats de ginebre, salze, àlber i altres espècies d'arbres rellevants. En alguns casos nien en canonades de ferro (per exemple, les utilitzades per a tanques d'horts) i en caixes niu artificials.
La posta sol estar formada per 4 a 9 ous, amb dues postes per any. L'espècie sembla ser resident al país neix amb lleugers moviments locals. Es reprodueixen als vessants de les muntanyes i al bosc caducifoli obert; més avall en arbres i arbustos en terrenys rocosos, així com en horts fruiters. La temporada de reproducció dura des de principis d'abril fins a finals de juliol i principis d'agost. L'alimentació consisteix principalment en insectes.
Els estudis filogenètics moleculars han demostrat que la mallerenga lúgubre és un tàxon germà de la mallerenga cellablanca (Poecile superciliosus).

## Referències

* ↑ «Mallerenga lúgubre». Cercaterm. TERMCAT, Centre de Terminologia. Rev. 18/02/2023(català)
* ↑ «Master Lists – IOC World Bird List v13.1» (en anglès americà). [Consulta: 12 febrer 2023].
* ↑ «Sombre tit - Facts, Diet, Habitat & Pictures on Animalia.bio». [Consulta: 19 febrer 2023].
* ↑ Johansson, Ulf S.; Ekman, Jan; Bowie, Rauri C.K.; Halvarsson, Peter; Ohlson, Jan I. «A complete multilocus species phylogeny of the tits and chickadees (Aves: Paridae)» (en anglès). Molecular Phylogenetics and Evolution, 69, 3, 12-2013, pàg. 852–860. DOI: 10.1016/j.ympev.2013.06.019.
* ↑ Tritsch, Christian; Martens, Jochen; Sun, Yue-Hua; Heim, Wieland; Strutzenberger, Patrick «Improved sampling at the subspecies level solves a taxonomic dilemma – A case study of two enigmatic Chinese tit species (Aves, Passeriformes, Paridae, Poecile)» (en anglès). Molecular Phylogenetics and Evolution, 107, 2-2017, pàg. 538-550. DOI: 10.1016/j.ympev.2016.12.014.
# Natalia Beristáin

Natalia Beristáin Egurrola (Ciutat de Mèxic, 1981) és una directora de cinema mexicana graduada del Centro de Capacitación Cinematográfica (CCC). Ha participat com a directora de càsting, productora executiva i assistent de direcció en diversos projectes.
El 2009 va fundar la companyia productora Chamaca Films. El 2012 va rebre el premi a Millor Llargmetratge Mexicà sl Festival Internacional de Cinema de Morelia (FICM), per la seva opera prima No quiero dormir sola (2012).

## Filmografía

* 2006 - Peces plátano (curt)
* 2009 - Pentimento (curt)
* 2012 - No quiero dormir sola
* 2015 - Réquiem por Leona Vicario (minisèrie)
* 2016 - Tales of Mexico
* 2017 - Los adioses (The eternal feminine)
* 2019 - Nosotras (curtmetratge documentalk)
* 2022 - Ruido

## Premis

* 2007 - Millor Curtmetratge Mexicà per Peces plátano, Festival Internacional de Cinema de Morelia
* 2012 - Millor llargmetratge Mexicà per No quiero dormir sola, Festival Internacional de Cinema de Morelia
* 2012 - Millor llargmetratge per No quiero dormir sola, Festival de Cinema Mexicà de Durango
* 2013 - Yellow Robin per No quiero dormir sola Festival Internacional de Cinema de Rotterdam
* 2017 - Premi del Públic al llargmetratge de Ficció Mexicà per Los adioses Festival Internacional de Cinema de Morelia

## Família

És filla de l'actriu Julieta Egurrola i de l'actor Arturo Beristáin.

## Referències

* ↑ «Diez directoras mexicanas contemporáneas - FICM» (en espanyol de Mèxic). , 19-03-2015 [Consulta: 9 març 2018].
* ↑ «Directorio de realizadores mexicanos FICM | Beristáin Egurrola, Natalia». [Consulta: 9 març 2018].
* ↑ User, Super. «Natalia Beristáin» (en espanyol europeu). Arxivat de l'original el 2018-09-26. [Consulta: 9 març 2018].
* ↑ «Natalia Beristain - World Talent House» (en castellà). [Consulta: 9 març 2018].
* ↑ «Habanero Film Sales Natalia Beristain - Habanero Film Sales» (en anglès americà). [Consulta: 9 març 2018].
* ↑ , <https://www.youtube.com/watch?v=TdwxM9IfpDE>
* ↑ Sobre Julieta Egurrola, Arturo Beristáin y Natalia Beristáin Egurrola (Consultado viernes, 23 de septiembre del 2022.)
# Negreşti

Negreşti és una ciutat de la Província de Vaslui (Romania). Del seu terme municipal formen part els poblats de Paparnița, Căzănești, Glodeni, Cioatele, Poiana i Valea Mare.

## Geografia

La ciutat està en la part central de l'altiplà de Moldàvia, a la vora del riu Velna i molt prop dels llacs amb el mateix nom (Velna). Des del punt de vista administratiu, la ciutat es troba en l'extrem nord de la província de Vaslui i és recorreguda per la carretera DN15D (Piatra Neamț-Roman-Vaslui). Negreşti està a 35 km de la capital de la província i a 49 km de la ciutat de Roman.

## Demografia

Segons el cens realitzat el 2002, Negreşti hi ha una població de 9.852 persones, de les quals el 99% pertanyen a l'ètnia romanesa. Negreşti té un dels percentatges més alts de població jove, un 26,73% de la seua població té menys de 14 anys.

## Economia

Negreşti està en una de les zones més pobres de Romania i també de la Unió Europea. Els poblats que pertanyen a Negreşti tenen un marcat caràcter rural, on l'agricultura és el principal sector econòmic. En la ciutat també hi ha fàbriques de mobles, tèxtils, màquines industrials i alimentació.
# Maties Cardona i Espinach

Maties Cardona i Espinach (Valls, 1698 - El Escorial, 1755) va ser un compositor català del segle XVIII.
Va ser batejat el 13 de desembre de 1698. Va iniciar la seva formació a l'Escolania de Montserrat, on va aprendre gramàtica i música, centrant-se en l'estudi de l'oboè, el baixó i també la composició. Es va traslladar a Barcelona i posteriorment a Xàtiva, on va exercir com a músics uns quants anys. El 1721, es va establir a Madrid, i va ingressar al monestir de l'Escorial. S'han trobat documents que estableixen que el 4 d’octubre del 1722 va professar en aquell mateix monestir. Durant la seva estada a l’Escorial va compaginar diferents responsabilitats administratives, com la gestió de les bodegues i l’hospital, amb la seva activitat musical. Gran part de les seves composicions es conserven a l’arxiu musical del monestir, i deixen constància de la seva contribució al patrimoni musical català.

## Obres

Mises
* Misa de 5 tono, sobre el paso de credidi, 4V, ac
* Misa de réquiem de 6 tono, 4V, ac
* Misa de réquiem de 6 tono, 8V, ac
* Domine Jesu Christe, 4V. ac
* Domine Jesu Christe, 8V. ac
* Liberame, Domine, 4V, ac
* Domine, cunado veneris, 4V, ac
* Hei mihi, Domine, 4V, ac
* Manus tuae, 8V, ac
* Parece mihi, 8V, ac
* Quare de vulva, 8V
* Quis mihli, 8V, ac
* Responde mihi, 8V, ac
* Spiritus meus, 8V, ac
Antifones
* Salve, 4V, ac
* Salve Regina, 4V
Cantigues
* Magnificat, 8V, ac, órg
Himnes
* Deus tuorum militum, 4V
* Pange lingua, 4V, ac
* Tantum ergo, 4V
* Urbs Jerusalem beata, 8V, ac
Motets
* Alma redemptoris mater, 4V, ac
* Benedicamus Domino, 4V
* Hace dies, 8V, ac
* Benedicamus Domino, 8V, ac. órg
Salms
* Dicit Dominus, 8V, ac
* Laetatus sum, 8V, ac, órg
* Laude Jerusalem, 4V
* Lauda Jerusalem, 8V, ac
Villancets
* Attended sonoras avers, 4V
* O inefable sacramento, 4V

## Referències

* ↑ Diccionario de la música española e hispanoamericana (en castellà). Madrid: Sociedad General de Autores y Editores, 1999. ISBN 978-84-8048-303-2.
* ↑ Rubio, S.; Sierra, J. Catálogo del archivo de música de San Lorenzo el real de El Escorial (en castellà), 1976-82.
# McKinsey & Company

McKinsey & Company, Inc. és una consultora global que treballa per a resoldre els problemes que tenen a veure amb l'administració estratègica. McKinsey treballa per les empreses de negocis més grans del món, així com governs i institucions. És globalment reconeguda com una de les empreses consultores més prestigioses al món i és una de les empreses que forma proporcionalment a més executius en cap del món.

## Educació

Han tengut especial difusió els seus informes sobre l'educació, en què l'empresa analitza quins són els factors que afecten directament a la millora dels resultats educatius. I el factor clau no sembla ni més diners ni més hores d'estudi, sinó 1. seleccionar els millors mestres 2. formar-los el millor que es pugui i 3. intervenció primerenca i constant en els alumnes que presenten problemes.
Els informes sobre aquest tema són els següents:
* 2007 How the world's best-performing schools come out on top
* 2010: How the world's most improved school systems keep getting better
A l'Estat Espanyol, destaca l'informe del 2012 Educación en España. Motivos para la esperanza.

## Referències

* ↑ Huey, John. "How McKinsey Does It," Fortune, November 1, 1993
* ↑ Bobson, Steven. "McKinsey Named "The Most Prestigious Consulting Firm" by Vault.com."
* ↑ «Vault.com "McKinsey Rated Most Prestigious Consultant," Vault, August 25, 2012». Arxivat de l'original el d’octubre 28, 2012. [Consulta: d’agost 25, 2013].
* ↑ Jones, Del. "Some firms' fertile soil grows crop of future CEOs" USA Today, Jan 1, 2008
* ↑ http://www.economist.com/node/9989914
* ↑ http://mckinseyonsociety.com/how-the-worlds-best-performing-schools-come-out-on-top/ Arxivat 2016-11-19 a Wayback Machine.
* ↑ https://books.google.cat/books?id=DuOE5AEgZSMC&pg=PA40
* ↑ http://www.mecd.gob.es/revista-cee/pdf/n16-informe-mckinsey.pdf
* ↑ http://mckinseyonsociety.com/how-the-worlds-most-improved-school-systems-keep-getting-better/ Arxivat 2016-11-25 a Wayback Machine.
* ↑ http://www.vozpopuli.com/educacion_a_fondo/Educacion-Espana-Informe-McKinsey_7_468623136.html%5BEnllaç+no+actiu%5D